משה חוגג

משה חוגג (נולד ב-15 במאי 1981) הוא איש עסקים ישראלי, יו"ר קרן הון סיכון סינגולריטים, הבעלים של חברת אליינמנט הפועלת בתחום הבלוקצ'יין והבעלים לשעבר של מועדון הכדורגל בית"ר ירושלים. חוגג הוא הבכור מבין שלושה ילדים לאב שעלה מתוניסיה ואם ילידת ישראל שהוריה עלו ממרוקו. אביו היה קצין בשירות קבע בחיל האוויר ואמו אמנית שניהלה חנות מתנות. הוא למד במקיף ז' בבאר שבע. בנעוריו שיחק בקבוצות הנוער של הפועל באר שבע ושל בית"ר באר שבע. בצה"ל שירת במשך שבע שנים, בין השאר כקצין לוגיסטיקה ביחידת עוקץ. ב-2007, היה שותף בהקמת אתר Web2sport, ושימש כמנכ"ל החברה, האתר אפשר לגולשים לקבל החלטות בניהול קבוצת הכדורגל הפועל קריית שלום מליגה ג'. ב-2008 נרכשה הפעילות בישראל על ידי ערוץ הספורט, והפכה לרשת חברתית לאוהדים, אך חודשים ספורים לאחר מכן הופסקה פעילותה. ב-2010 הקים את חברת "מובלי טכנולוגיות 2010", שפיתחה את אפליקציית Mobli לשיתוף תמונות. חוגג גייס הון לחברה ממספר משקיעים וידוענים ביניהם, השחקנים לאונרדו דיקפריו וטובי מגווייר, הטניסאית סרינה וויליאמס, רוכב האופניים לאנס ארמסטרונג ואיש העסקים הקזחי קנגס רקישב. במאי 2014 השיקה החברה קמפיין שיווק בכיכובה של הזמרת ג'ניפר לופז. לאחר שורה של גיוסי הון בהיקף מדווח של כ-89 מיליוני דולר, נסגרה החברה במאי 2016. בפברואר 2017 הוגשה בקשה לפירוק החברה. על פי הערכות את מירב הונו, עשה חוגג בין היתר בקניית מטבעות וירטואליים ובעיקר ביטקוין בשנים 2013–2017, ומימוש חלקם לאחר העלייה הדרמטית בערך המטבע עד לסוף שנת 2017. הוא שילם 5 מיליון דולר עבור הדומיין invest.com והפעיל אתר למסחר במטבעות וירטואליים. כמו כן, עשה הון עתק מאקזיטים ועמלות מכירה שביצע במספר חברות בבעלות או בהשקעתו. כך למשל ב-2013, הקים את חברת אליינמנט (Alignment) הפועלת בתחום הבלוקצ'יין ואת קרן הון סיכון סינגולריטים (Singulariteam) יחד עם המיליארדר הקזחי קינס רקישב. הקרן השקיעה בין השאר בחברות ההזנק GeneSort, סטורדוט (יחד עם רומן אברמוביץ') Webydo, TLDR, Infinity AR, GetStocks ו-General Robotics. בשנת 2014 הוא השקיע מיליון דולר באפליקציה Yo. ב-2020 הקים את חברת סירין סייבר בשותפות עם מפכ"ל המשטרה לשעבר דודי כהן וניצב רוני ריטמן. בשנת 2023 חשף חוגג בכנס במרקש שהוא חלק ממטבע הקריפטו "טומי". חברת מובלי בניהולו של חוגג שימשה ספונסר של הפועל באר שבע בשנים 2012–2015, וב-2016 שימשה חברת גט סטוקס שבבעלותו כספונסרית הקבוצה. באוגוסט 2018, חתם חוגג על מזכר הבנות לרכישת קבוצת הכדורגל בית"ר ירושלים מידי אלי טביב בסכום של כ-26.5 מיליון ש"ח, כאשר כ-8.5 מיליון ש"ח מתוכם נועדו לצורך כיסוי חובות, והשאר שולם לאלי טביב. שבוע לאחר מכן אושרה העסקה בהתאחדות לכדורגל. בדצמבר 2020, חתם על עסקה למכירת 50% מהבעלות על המועדון לשייח' חמד בן ח'ליפה מאיחוד האמירויות. בבדיקה שערכה ההתאחדות לכדורגל בישראל, נמצא שרוב הונו המוצהר של השייח' הוא בצורת אג"ח של מדינת ונצואלה, שאינו סחיר וערכו אפסי. כמו כן התברר כי בבעלותו עשרות חברות לא פעילות, וכי שמו נקשר בהונאות ובהלבנת הון. בסופו של דבר העסקה לא יצאה לפועל. ב-9 בספטמבר 2021, הפקיד חוגג את זכויות הניהול שלו במועדון בידי נאמן. בחודש מרץ 2018, הוגשה תביעה על ידי המיליארדר שלמה רכניץ נגד חוגג, על תרמית לכאורה במכירת מניות חברת מובלי שהוא ייסד ועמד בראשה עד לסגירתה, על סך חמישה מיליון דולר בבית המשפט בקליפורניה. בנובמבר 2018, הוגשה תביעה נגד חוגג על ידי 17 בעלי מניות בחברת IDC הנשלטת על ידי חוגג באמצעות קרן סינגוריליטים על הברחת נכסים של עשרות מיליוני דולרים בבית משפט המחוזי בתל אביב השופט חגי ברגר נעתר לבקשה ומינה את העו"ד גיל אורן למפרק, אך חוגג סירב להיחקר על ידי המפרק בטענה להיעדר סמכויות חקירה למפרק הזמני. בינואר 2019, הגיש המשקיע הסיני זוון הו תביעה נגד חוגג וחברת סטוקס שבבעלותו, על סך 17 מיליון שקל ועל כך שחוגג רוקן 34 מיליון דולר מהחברה לטענתו. במרץ 2019 הסכים לפשרה בה שילם לו 7 מיליון שקל, ובמאי 2019 התביעה נמחקה. ביולי 2019 הוגשה תביעה נוספת על ידי משקיעים נגד חוגג על הונאה ותרמית בחברת מובלי בסך שישה מיליון שקל. במאי 2021, הוגשה תביעת מרמה בסך 16 מיליון דולר על ידי נהגו לשעבר של חוגג ואיש סודו, רועי ברוכיאל, ורואה החשבון שלו, ערן עוקשי. חוגג קרא לתביעה "ניסיון סחיטה". בנובמבר 2021 נעצר בחשד לעבירות מין, מרמה במאות מיליוני שקלים, והונאת משקיעים במסגרת פרשת "המשחק הגדול". החשדות כללו בין היתר: איסור צריכת מעשה זנות מקטין, החזקת מקום לשם זנות, פרסום והצגת תועבה, בעילה אסורה בהסכמה, הבאת אדם לידי מעשה זנות, הבאת קטין לסמים מסוכנים, איסור אלכוהול לקטינים, מעשה סדום, סחר בבני אדם, מעשה מגונה, גרימה לעזיבת המדינה לשם זנות, הטרדה מינית ופגיעה בפרטיות. אחרי קרוב לחודש שוחרר למעצר בית. ב-26 ביולי 2022 נעצר שוב, לאחר שהפר את תנאי הערבות עליהם התחייב לאחר שחרורו. חוגג נשוי לענבל ואב לשני בנים ובת. מתגורר במגדל רמז בתל אביב. בעונת 2021/2022 נרשם רשמית כשחקן בהתאחדות והחל לשחק בקבוצת המכתש גבעתיים מליגה ג', המורכבת ברובה משחקני עבר של הפועל רמת גן. בעונת 2022/2023 עבר לשחק בקבוצת מ.כ טומי תל אביב באותה הליגה. משה חוגג, ברשת החברתית פייסבוק ליאת רון, ‏פורטפוליו משה חוגג, באתר גלובס, 14 באוקטובר 2014 חגי עמית, משה חוגג גייס מהסינים 150 מיליון דולר. אז למה בהיי-טק מתעלמים ממנו?, באתר TheMarker‏, 4 במרץ 2016 תום נחום, ‏הכירו את משה חוגג, הבעלים החדש של בית"ר, באתר ONE‏, 13 באוגוסט 2018 שוקי שדה, חידת משה חוגג: סיפור הצלחה אמיתי או בלוף ?, באתר TheMarker‏, 3 בדצמבר 2018 נדב צנציפר, סמדר שיר, "או שאנצח או שאפסיד, אבל אני אלך בדרך שלי", באתר "ידיעות אחרונות", 5 במאי 2019 רענן ברנובסקי, ‏‏משה חוגג: "מצפה לראות את האיכות מהר, נגמרו התירוצים", באתר ספורט1, 21 ביוני 2019 פורטפוליו משה חוגג, באתר גלובס, 14 באוקטובר 2014 אור הירשאוגה, מושיקו חוגג - הסטארט אפיסט הישראלי שמצא אוליגרך, באתר TheMarker‏, 11 באוגוסט 2013 מאת מעיין כהן‏, כשאלפי מאמנים מנהלים 11 שחקנים, באתר וואלה, 21 בינואר 2008 יניב פוהורילס, ‏מצטרף לטרנד: ספורט 5 משיק רשת חברתית, באתר גלובס, 2 בספטמבר 2008 נועה פרג, ‏אתר ספורט5 הוריד מהאוויר את הרשת החברתית Web2sport, באתר גלובס, 18 באוקטובר 2009 סוכנויות הידיעות, הפרטנרית הישראלית החדשה של דיקפריו: הסטארט אפ מובלי, באתר TheMarker‏, 26 באוקטובר 2011 רועי גולדנברג, ‏מובלי הישראלית גייסה 22 מיליון ד' מאיש העסקים הקזחי קנגס רקישב, באתר גלובס, 19 בספטמבר 2012 אמיר טייג, לאחר שגייסה 85 מיליון דולר: מובלי משיקה שיתוף וידאו בזמן אמת, באתר TheMarker‏, 15 במאי 2014 אלירן רובין, מובלי מפסיקה את פעילות הפיתוח בישראל - ומפטרת 15 עובדים, באתר TheMarker‏, 30 במאי 2016 ליטל דוברוביצקי ושגיא כהן, בקשת פירוק לחברה שרצתה להיות אינסטגרם, באתר ynet, 15 בפברואר 2017 אמיר טייג, ההשקעה החדשה של משה חוגג: 5 מיליון דולר עבור הדומיין invest.com, באתר TheMarker‏, 1 בדצמבר 2014 קרן של הקזחי רקישב השקיעה 35 מיליון דולר בישראל, באתר גלובס, 20 בנובמבר 2013 אקזיט למשה חוגג: GeneSort נמכרת בכ-83 מיליון שקל, באתר גלובס, 9 במאי 2017 נדב נוימן, ‏רומן אברמוביץ' השקיע 10 מ' ד' ב-StoreDot הישראלית, באתר גלובס, 12 ביוני 2014 ענבל אורפז, סטורדוט הישראלית גייסה 42 מ' ד' לפיתוח סוללה לסמארטפון שנטענת ב-30 שניות, באתר TheMarker‏, 1 באוקטובר 2014 אמיתי זיו, עוד מתחרה ל-WIX בבניית אתרים: Webydo משלימה גיוס של 13.8 מיליון דולר, באתר TheMarker‏, 7 במאי 2015 ענבל אורפז, קרן ההון סיכון הפעילה ביותר בישראל ב-2015: סינגולריטים של משה חוגג, באתר TheMarker‏, 10 בפברואר 2016 רועי קצירי, ‏משה חוגג מקים חברת סייבר עם המפכ"ל לשעבר דודי כהן, באתר גלובס, 10 במרץ 2020 עמיר קורץ, ויקי אוסלנדר, אחרי שנחשד בהונאת משקיעים: משה חוגג חוזר לעסקי הקריפטו עם המטבע "טומי", באתר כלכליסט, 11 ביוני 2023 עירד צפריר ואור בוקר, איש העסקים משה חוגג, אוהד הפועל באר שבע, במו"מ לרכישת בית"ר ירושלים, באתר הארץ, 8 באוגוסט 2018 אופיר סער‏, משה חוגג: "נרגש לבשר שעסקת בית"ר ירושלים נחתמה", באתר וואלה, 13 באוגוסט 2018 אסי ממן, ‏רשמי: אושרה העברת בית"ר לידיו של משה חוגג, באתר ONE‏, 21 באוגוסט 2018 רותי לוי ושוקי שדה, מה התגלה בבדיקה שהזמינה ההתאחדות לכדורגל על השייח' האלמוני שרכש את בית"ר, באתר TheMarker‏, 3 בינואר 2021 גיא אדרי, ה-לך: משה חוגג העביר את בית"ר לנאמנות , באתר כל העיר, 9 בספטמבר 92017 תומר לוי, דרמה בבית"ר ירושלים: משה חוגג הפקיד את ניהול המועדון בידי נאמן, באתר ערוץ הספורט, ‏9 בספטמבר 2021 רותי לוי, המיליארדר החרדי שתובע את משה חוגג: "ליאונרדו דיקפריו השקיע רק 9.5 דולר במובלי", באתר TheMarker‏, 27 במרץ 2018 גיא בן זיו, ‏בקשת פירוק לחברה שהקרן של חוגג מושקעת בה, באתר ONE‏, 15 בנובמבר 2018 שוקי שדה, "התנהלות תכסיסנית לא ראויה": בית המשפט מינה מפרק לחברה של משה חוגג, באתר TheMarker‏, 23 בנובמבר 2018 מנחם שטאובר, ‏יזם הבלוקצ'יין משה חוגג מסרב להיחקר ע"י המפרק הזמני שמונה לחברת invest.com, באתר גלובס, 11 בדצמבר 2018 שלי אפלברג, "מרמה וגניבה מתוכננת": משקיע סיני הגיש תביעת ענק נגד משה חוגג, באתר TheMarker‏, 24 בינואר 2019 רועי קצירי, ‏מסתמנת פשרה: חוגג צפוי לשלם יותר מ-7 מיליון שקל לתובע הסיני בגין הנפקת המטבע הדיגיטלי STX, באתר גלובס, 26 במרץ 2019 מנחם שטאובר, ‏אחרי גישור: נמחקה התביעה בארץ נגד משה חוגג וחברת הבלוקצ'יין סטוקס, באתר גלובס, 16 במאי 2019 רועי קצירי, ‏תביעה חדשה נגד משה חוגג: שניים ממשקיעי מובלי תובעים אותו ב-6 מיליון שקל, באתר גלובס, 10 ביולי 2019 ברוך קרא, התביעה החדשה – וההקלטות שעלולות לסבך את משה חוגג • בלעדי, באתר חדשות 13, 25 במאי 2021 "אתם לא צריכים לסבול כי משה חוגג גנב מכם. אז מה אם ילך לכלא?", באתר וואלה, 25 במאי 2021 שוקי שדה, לא רק חשוד בהונאה ועבירות מין - משה חוגג גם חייב 270 מיליון שקל, באתר TheMarker‏, 21 בנובמבר 2021 אלי סניור, משה חוגג הוא החשוד במרמה במיליונים ובעבירות מין, באתר ynet, 18 בנובמבר 2021 מאיר תורג'מן, יורם ירקוני, הותר לפרסום: משה חוגג חשוד בסחר בבני אדם ובשידול לזנות, באתר ynet אבישי גרינצייג, ‏הותרו לפרסום עבירות המין החמורות בהן חשוד משה חוגג, באתר גלובס, 3 בדצמבר 2021 לירן לוי‏, צריכת זנות מקטין ומעשה סדום: עבירות המין החמורות שבהן חשוד משה חוגג, באתר וואלה, 3 בדצמבר 2021 ניצן שפיר, ‏אחרי קרוב לחודש: משה חוגג שוחרר למעצר בית, באתר גלובס, 14 בדצמבר 2021 שלומי הלר‏, לאחר ששוחרר: משה חוגג נעצר שוב אחרי שלא עמד בערבויות, באתר וואלה, 26 ביולי 2022 משה חוגג בצעד מפתיע: זה החוזה החדש שנחתם, באתר אייס, 8 בספטמבר 2022